زینب الضاحی
زینب الضاحی (دوغوم ۳۱ دسامبر ۱۹۴۸) عراقلی اویونچو و موغنی‌دیر کی عمرونون بیر قیساسین کووئیت‌ده یاشاییب.

حیاتی 
بصره‌ده تحصیلینی باشا وئره بیلمَیَن کاسیب بیر عائیله‌دن آنادان اولوب، آما اوخوماقی و یازماقی اؤیرنیبدیر، عائیله‌سینی دولاندیرماق اوچون شهر بازاریندا اوردک ساتماقا باشلاییبدی. ۱۰ یاشیندا یئمک پیشیرمَیی یاخشی باشاریردی، اؤنا گؤره‌ده عراقلی بیر تاجیرین ائوینده آشپاز اولوب ایشلییردی... ایللر گئچدیکدن سونرا بیر کووئیتلی تاجیر اوندان حسابی اوچون ایشلَمَیی و اونونلا بیرلیکده کووئیته کؤچمسینی ایستییب، زینب اونون پیشنهادین قبول ائدیب کووئیته کؤچوبدی.

کووئیته کؤچوب اویونچو اولماسی
۱۹۶۲-جی ایلده کووئیت ایالتینده بیر هتلده ایشلَمَیه باشلادی و عبدالحسین عبدالرضا ایله تانیش اولدو و اونون پیشنهادی ایله او زامان خانیم اویونچونون آزلیق سَبَبیندن اویونچولوق صنعتینه گیرمقی قبول ائتدی. اویونچولوغونون باشلانماسی "بو علیوی خاطیراتی" سِریسینده اولدو بوندان سونرا تئاتر و تلویزیوندا چوخلو اثرلر تقدیم ائتدی ۱۹۷۶-جی ایلده سوکوت فیلمینه قاتیلدیقدان سونرا کووئیت معلومات ناظیرلیقینده بیر ایشچی اولوب و کووئیت رادیوسونداکی ایشی علاوه اولاراق بهداشت بخشینده عومومی روابطین مسئولی اولوب مووقتی تیلویزیوندان اوزاقلاشدی. او ایشینین چوخلوقو اوچون موختلیف فیلم‌لرده اویونچو اولماق پیشنهادینی رد ائدیب دئدیر: "هونر ائوه چوری گتیرمق اوچون دئیل" سون ایشی ۱۹۹۰-جی ایلده، عراقین کووئیته حمله ائدمه‌سیندن قاباق صنعتچی عبدالحسین عبدالرضا طرفیندن یازیلمیش "قاصید خیر" سریالیندا باش وئردی، آما ساواش زامانیندا اولماق اوچون اثر تاماملانمادی و ۱۹۹۲-جی ایلین سونوندا یئنیدن فیلم چکیلدی.

ایشلری

تیلویزیون فیلملری

سِریلر

آلبوملار

قایناقلار